KULTŪROS PAVELDO DEPARTAMENTO

PRIE KULTŪROS MINISTERIJOS

DIREKTORIUS

ĮSAKYMAS

DĖL ASMENŲ PRAŠYMŲ IR SKUNDŲ NAGRINĖJIMO BEI ASMENŲ APTARNAVIMO KULTŪROS PAVELDO DEPARTAMENTE PRIE KULTŪROS MINISTERIJOS

2023 m. sausio 13 d. Nr. Į-16

Vilnius

Vadovaudamasis Asmenų prašymų ir skundų nagrinėjimo viešojo administravimo subjektuose taisyklių, patvirtintų Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų ir skundų nagrinėjimo viešojo administravimo subjektuose taisyklių patvirtinimo“, 3 punktu bei Kultūros paveldo departamento prie Kultūros ministerijos nuostatų, patvirtintų Lietuvos Respublikos kultūros ministro 2005 m. balandžio 1 d. įsakymu Nr. ĮV‑116 „Dėl Kultūros paveldo departamento prie Kultūros ministerijos nuostatų patvirtinimo“, 17.4 papunkčiu:

1. N u s t a t a u, kad Kultūros paveldo departamente prie Kultūros ministerijos (toliau – Departamentas) asmenų prašymai ir skundai nagrinėjami bei asmenys aptarnaujami vadovaujantis šiomis nuostatomis:

1.1. asmenų prašymai ir skundai nagrinėjami bei asmenys Departamente aptarnaujami vadovaujantis Asmenų prašymų ir skundų nagrinėjimo viešojo administravimo subjektuose taisyklėmis;

1.2. Departamento centriniuose ir teritoriniuose skyriuose asmenys aptarnaujami šiose vietose:

1.2.1. Departamento centrinėje buveinėje Vilniuje, Šnipiškių g. 3, 114 kabinete, tel. (8 5) 2724038, tel. (8 5) 2734256, el. p. centras@kpd.lt;

1.2.2. Departamento teritoriniuose skyriuose:

1.2.2.1. Alytaus – Marijampolės teritoriniame skyriuje – Alytuje, Birutės g. 3a, tel. (8 315) 25954 ir Marijampolėje, Vytauto g. 19, tel. (8 343) 55246, bendras el.p. alytus‑marijampolė@kpd.lt;

1.2.2.2. Kauno teritoriniame skyriuje – Kaune, Rotušės a. 29, tel. (8 37) 228641, el.p. kaunas@kpd.lt;

1.2.2.3. Klaipėdos teritoriniame skyriuje – Klaipėdoje, Tomo g. 2, tel. (8 46) 410367, el.p. klaipeda@kpd.lt;

1.2.2.4. Panevėžio – Utenos teritoriniame skyriuje – Panevėžyje, Respublikos g. 38, tel. (8 45) 468626 ir Utenoje, Utenio a. 5, tel. (8 389) 59748, tel. (8 389) 56881, bendras el.p. panevezys‑utena@kpd.lt;

1.2.2.5. Šiaulių teritoriniame skyriuje – Šiauliuose, Aušros al. 84, tel. (8 41) 523664, tel. (8 41) 523665, el.p. siauliai@kpd.lt;

1.2.2.6. Telšių – Tauragės teritoriniame skyriuje – Telšiuose, Respublikos g. 43, tel. (8 444) 51467, tel. (8 444) 54305 ir Tauragėje, Vasario 16-osios g. 6, tel. (8 446) 61474, bendras el.p. telsiai‑taurage@kpd.lt;

1.2.2.7. Vilniaus teritoriniame skyriuje – Vilniuje, Šnipiškių g. 3, tel. (8 5) 2731024, tel. (8 5) 2754221, el.p. vilnius@kpd.lt;

1.3. Departamento centriniuose ir teritoriniuose skyriuose asmenys aptarnaujami šiuo laiku:

1.3.1. pirmadienį nuo 8.00 val. iki 17.00 val.;

1.3.2. antradienį nuo 8.00 val. iki 17.00 val., Departamento centrinėje buveinėje adresu Šnipiškių g. 3, Vilniuje, 114 kabinete papildomas aptarnavimo laikas nuo 17.00 val. iki 18.00 val.;

1.3.3. trečiadienį nuo 8.00 val. iki 17.00 val.;

1.3.4. ketvirtadienį nuo 8.00 val. iki 17.00 val., Departamento centrinėje buveinėje adresu Šnipiškių g. 3, Vilniuje, 114 kabinete papildomas aptarnavimo laikas nuo 17.00 val. iki 18.00 val.;

1.3.5. penktadienį nuo 8.00 val. iki 15.45 val.;

1.3.6. prieššventinėmis dienomis - viena valanda trumpiau;

1.3.7. pietų pertrauka kiekvieną darbo dieną nuo 12.00 val. iki 12.45 val.;

1.4. asmenys gali užsiregistruoti į priėmimą šio įsakymo 1.2 papunktyje nurodytame Departamento centriniame ar teritoriniame skyriuje iš anksto, taip pat prašymus ar skundus pateikti per E. pristatymo sistemą, kitomis elektroninių ryšių priemonėmis, paštu, kreipiantis asmeniškai arba per atstovą. Atstovo teisė atstovauti turi būti įrodoma rašytiniu sutikimu;

1.5. asmenys prašymus ar skundus gali pateikti ir gali būti aptarnaujami ir kita, nei valstybinė, kalba – anglų kalba;

1.6. šio įsakymo 1.2 papunktyje išvardinti centriniai ir teritoriniai skyriais atlieka Asmenų prašymų ir skundų nagrinėjimo viešojo administravimo subjektuose taisyklių 11 punkte nurodytas funkcijas;

1.7. Kultūros paveldo apsaugos klausimais asmenys Departamento centriniuose ir teritoriniuose skyriuose konsultuojami, vadovaujantis Konsultavimo kultūros paveldo apsaugos klausimais tvarkos aprašu (toliau – Konsultavimo tvarkos aprašas), patvirtintu Departamento direktoriaus 2022 m. spalio 26 d. įsakymu Nr. Į‑257. Konsultavimo tvarkos aprašas skelbiamas Departamento interneto svetainės skyriaus „Administracinė informacija“ srityje „Veiklos sritys“. Departamento centrinių ir teritorinių skyrių vedėjai yra atsakingi už konsultavimą pagal Konsultavimo tvarkos aprašo 1 priede nustatytas Departamento teikiamų konsultacijų temas, o Departamento Paveldosaugos ir metodinio skyriaus vedėjas kontroliuoja Konsultavimo tvarkos aprašo vykdymą. Konsultuojančių Departamento valstybės tarnautojų kontaktiniai duomenys viešai skelbiami Departamento interneto svetainėje adresu https://kpd.lrv.lt.

2. P a v e d u:

2.1. šio įsakymo vykdymo kontrolę Departamento centrinių ir teritorinių skyrių vedėjams;

2.2. Departamento Išteklių valdymo ir viešųjų pirkimo skyriaus vedėjui organizuoti šio įsakymo paskelbimą Departamento interneto svetainėje.

3. P r i p a ž į s t u netekusiu galios Departamento direktoriaus 2020 m. gruodžio 21 d. įsakymą Nr. Į-373 „Dėl Asmenų prašymų, skundų nagrinėjimo ir asmenų aptarnavimo Kultūros paveldo departamente prie Kultūros ministerijos tvarkos aprašo patvirtinimo“.

Direktorius	Vidmantas Bezaras